APSTIPRINĀTS

ar iepirkuma komisijas sēdes protokolu Nr.1

**RĪGAS TEHNISKĀS UNIVERSITĀTES**

**IEPIRKUMA**

**ID Nr. RTU-2018/86**

**“Mikroklimata iekārtas izbūve P. Valdena ielā 3”**

**NOLIKUMS**

1. **VISPĀRĪGĀ INFORMĀCIJA**
	1. **Iepirkums:** Publisko iepirkumu likuma 9.panta kārtībā.
	2. **Iepirkuma identifikācijas numurs**: RTU-2018/86
	3. **Pasūtītājs:**

Rīgas Tehniskā universitāte (turpmāk tekstā arī – “RTU”),

Adrese: Kaļķu iela 1, Rīga, LV – 1658,

izglītības iestādes reģ.Nr.3341000709, PVN reģ. Nr. LV90000068977,

Tīmekļvietne: [www.rtu.lv](http://www.rtu.lv).

* 1. **Pretendents** ir piegādātājs, kurš iesniedzis piedāvājumu.
	2. **Komisija –** Rīgas Tehniskās universitātes iepirkuma komisija, kas pilnvarota organizēt iepirkumu, saskaņā ar rīkojumu.
	3. **Iepirkuma priekšmets**: mikroklimata iekārtas piegāde, uzstādīšana un izbūve saskaņā ar Tehnisko specifikāciju - SIA “Inženiercentrs Komforts” izstrādāto būvprojektu (Pielikums Nr.2). Iepirkuma priekšmets nav sadalīts daļās.
	4. **CPV kods:** 42500000-1 (Dzesēšanas un ventilācijas iekārtas); 45000000-7 (Celtniecības darbi).
	5. **Preču piegādes vieta:** Rīga, P. Valdena ielā 3-446.
	6. **Piedāvājuma izvēles kritērijs:** Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai cenu.
		1. Ja pirms tam, kad pieņems lēmumu par iepirkuma līguma slēgšanas tiesību piešķiršanu, tiks konstatēts, ka Pretendentu piedāvājumu novērtējums atbilstoši piedāvājuma izvēles kritērijam ir vienāds, Pasūtītājs kā izšķirošo piedāvājuma izvēles kritēriju piemēros to, ka izvēlēto piedāvājumu ir iesniedzis Pretendents, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku). Gadījumā, ja potenciālajiem uzvarētajiem iepirkumā tiks konstatēta atbilstība izšķirošajam piedāvājuma izvēles kritērijam, Pasūtītājs rīkos atklātu izlozi.
	7. Pretendents var iesniegt vienu piedāvājuma variantu par visu iepirkuma priekšmeta apjomu.
	8. **Preču piegādes termiņš:** ne vēlāk kā 1 (viena) mēneša laikā no līguma noslēgšanas dienas.
	9. Norēķinu kārtība ir noteikta Iepirkuma līguma projektā (Pielikums Nr.4).
	10. **Iepirkuma dokumentu saņemšana un citi nosacījumi:**
		1. Piegādātāji ar iepirkuma nolikumu var iepazīties un lejupielādēt pircēja profilā: Rīgas Tehniskās universitātes tīmekļa vietnē [www.rtu.lv](http://www.rtu.lv) sadaļā „Publiskie iepirkumi” vai Rīgas Tehniskās universitātes Iepirkumu nodaļā, Kaļķu ielā 1 – 322.kab., Rīgā, darbdienās, līdz **2018.gada 10.septembrim**, plkst.1**000**.
		2. Pasūtītāja kontaktpersona, kura ir tiesīga iepirkuma gaitā sniegt organizatoriska rakstura informāciju par nolikumu: Jevgēnijs Gramsts, tālrunis: 67089019, fakss: 67089710, e-pasts: jevgenijs.gramsts@rtu.lv.
	11. Piedāvājuma iesniegšana ir Pretendenta brīvas gribas izpausme, tāpēc neatkarīgi no iepirkuma rezultātiem, Pasūtītājs neuzņemas atbildību par Pretendenta izdevumiem, kas saistīti ar piedāvājuma sagatavošanu un iesniegšanu.
	12. **Papildus informācijas pieprasīšana un sniegšana:**
		1. Informācijas apmaiņa starp Pasūtītāju un piegādātājiem notiek rakstiskā veidā pa pastu (adrese: Rīgas Tehniskā universitāte, Kaļķu iela 1 – 322.kab., Rīga, LV ‑ 1658), pa faksu (67089710), vienlaikus dokumenta oriģinālu nosūtot pa pastu vai elektroniski (e-pasts: jevgenijs.gramsts@rtu.lv). Dokumenta oriģināls nav jānosūt pa pastu, ja dokuments iepriekš ir nosūtīts elektroniski, izmantojot drošu elektronisko parakstu;
		2. Ja piegādātājs ir laikus pieprasījis papildu informāciju par iepirkuma nolikuma iekļautajām prasībām, Pasūtītājs to sniedz 3 (triju) darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju Pasūtītājs piegādātājam, kas uzdevis jautājumu, un vienlaikus ievieto šo informāciju pircēja profilā, kurā ir pieejami iepirkuma nolikums, norādot arī uzdoto jautājumu;
		3. Pasūtītājs papildus informāciju, kā arī citu informāciju, kas ir saistīta ar šo iepirkumu, publicē pircēja profilā Pasūtītāja tīmekļa vietnē [www.rtu.lv](http://www.rtu.lv) sadaļā „Publiskie iepirkumi”;
		4. Piegādātājs pats ir atbildīgs par sekošanu aktuālajai informācijai, kas tiks publicēta pircēja profilā saistībā ar iepirkumu;
		5. Informācijas apmaiņai, kas neattiecas uz iepirkuma dokumentiem, piedāvājumiem, var izmantot mutvārdu saziņu. Mutvārdu saziņas saturs ir dokumentējams rakstveidā vai audioierakstos, ja tas var ietekmēt piedāvājumu saturu un piedāvājumu vērtēšanu;
		6. Piegādātājam komunikācija ar Pasūtītāju jānodrošina latviešu valodā.
	13. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenas paaugstināšanai, pretendentam ir jāprognozē tirgus situācija sagatavojot finanšu piedāvājumu.
	14. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu;
	15. Komisijas, pretendentu tiesības un pienākumi ir noteikti atbilstoši Publisko iepirkumu likumam.
1. **PIEDĀVĀJUMA IESNIEGŠANAS UN ATVĒRŠANAS VIETA, DATUMS UN KĀRTĪBA**
	1. Piedāvājums jāiesniedz līdz **2018.gada 10.septembrim, plkst.** **1000,** Rīgas Tehniskās universitātes Iepirkumu nodaļā, Kaļķu ielā 1 – 322.kab., Rīgā, LV-1658, darbdienās laikā (no pirmdienas līdz piektdienai) no plkst. 8:30 - 17:00. Saņemot piedāvājumu, Pasūtītāja pārstāvis to reģistrē, uz aploksnes norādot piedāvājuma iesniegšanas datumu un laiku.
	2. Piedāvājums jāiesniedz personīgi vai atsūtot pa pastu. Pasta sūtījumam jābūt nogādātam 2.1.punktā noteiktajā vietā un termiņā. Pretendents pats personīgi uzņemas nesavlaicīgas piegādes risku.
	3. Ja piedāvājumu iesniedz pēc norādītā piedāvājumu iesniegšanas termiņa beigām, vai piedāvājums nav noformēts tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, to neatvērtu atdod atpakaļ Pretendentam.
	4. Piedāvājumu publiskā atvēršanas sēde nav paredzēta.
	5. Pēc piedāvājumu iesniegšanas termiņa beigām pretendents nevar savu piedāvājumu grozīt.
	6. Piedāvājumu noformējuma pārbaudi, pretendentu kvalifikācijas pārbaudi, tehniskā piedāvājuma atbilstības pārbaudi un finanšu piedāvājuma vērtēšanu Pasūtītājs veic slēgtās sēdēs.
2. **PIEDĀVĀJUMA NOFORMĒŠANA**
	1. Visiem dokumentiem jābūt latviešu valodā. Citās valodās iesniegtajiem dokumentiem jāpievieno apliecināts tulkojums latviešu valodā. Ražotāja dokumentāciju Pretendents ir tiesīgs iesniegt angļu valodā, pēc Pasūtītāja atsevišķa pieprasījuma nodrošinot tulkojumu latviešu valodā.
	2. Piedāvājums sastāv no viena sējuma. Piedāvājuma dokumenti jāsakārto šādā secībā:
		1. Kvalifikācijas dokumenti, kuriem pievienots Pieteikums iepirkumam (Pielikums Nr.1 – Pieteikuma vēstules forma);
		2. Tehniskais un Finanšu piedāvājums - Tāme (Pielikums Nr.3 - Tāme).
	3. Piedāvājums jāiesniedz datorrakstā ar sanumurētām lapām, caurauklots tā, lai piedāvājumā iekļautās lapas nav iespējams atdalīt vienu no otras, ar uzlīmi, uz uzlīmes jābūt norādītam lapu skaitam un datumam, uzlīmei jābūt apzīmogotai (ja attiecināms) un pretendenta (amatpersonas ar paraksta tiesībām vai pretendenta pilnvarotas personas) parakstītai. Ja uz piedāvājuma lapām tiek izdarīti labojumi, tie jāparaksta iepriekš minētajai personai.
	4. Pretendentam jāiesniedz viens piedāvājuma oriģināls, viena kopija papīra formātā, katra savā iesējumā. Uz oriģināla iesējuma pirmās lapas jābūt norādei „Oriģināls”, uz kopijas – „Kopija”. Jebkura veida neskaidrību gadījumā noteicošais ir eksemplārs ar uzrakstu „Oriģināls“. **Tehniskais un Finanšu piedāvājums papildus jāsagatavo 1 (vienā) eksemplārā elektroniskā veidā uz CD, DVD nesēja vai zibatmiņā.**
	5. Piedāvājuma oriģināls un apliecinājumi jāparaksta Pretendenta pārstāvim ar pārstāvības (paraksta) tiesībām. Ja Pretendents ir personu apvienība, pieteikuma oriģināls un apliecinājumi jāparaksta katrai personu apvienības personai ar pārstāvības tiesībām.
	6. Piedāvājuma oriģinālu, kopiju un CD, DVD nesēju vai zibatmiņu jāiesaiņo kopā. Līmējuma vietai jābūt apstiprinātai ar pretendenta (amatpersonas ar paraksta tiesībām vai pretendenta pilnvarotas personas) parakstu. Uz kopējā iesaiņojuma jānorāda:
		1. *Pasūtītāja nosaukums un adrese;*
		2. ***Iepirkumam “Mikroklimata iekārtas izbūve P. Valdena ielā 3”, ID Nr. RTU-2018/86.***
		3. ***Neatvērt līdz 2018.gada 10.septembrim, plkst. 1000.***
		4. *Pretendenta nosaukums un adrese.*
	7. Pretendents noformē dokumentu tulkojumus atbilstoši Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”, bet dokumentu kopijas atbilstoši Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība”.
	8. Visi piedāvājuma pielikumi ir tā neatņemamas sastāvdaļas.
	9. Iesniedzot piedāvājumu, Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, norādot personu, kura ir tiesīga apliecināt dokumentus amata nosaukumu, parakstu, paraksta atšifrējumu un apliecinājuma vietas nosaukumu un datumu, ja viss piedāvājums ir cauršūts vai caurauklots. Šādā gadījumā Pretendents norāda pieteikuma vēstulē (Pielikums Nr.1) prasīto informāciju un uz attiecīgā dokumenta atvasinājuma vai tulkojuma norāda tā veidu (kopija, izraksts, noraksts vai tulkojums).
	10. Par jebkuru informāciju, kas ir konfidenciāla, jābūt īpašai norādei (konfidenciāla informācija nevar būt informācija, kas Publisko iepirkumu likumā ir noteikta par vispārpieejamu informāciju).
3. **Pretendentu IZSLĒGŠANAS GADĪJUMI**
	1. Pasūtītājs izslēdz Pretendentu no dalības iepirkuma procedūrā Publisko iepirkumu likuma 9.panta astotajā daļā noteiktajos gadījumos.
	2. Pasūtītājs pārbaudi par pretendentu izslēgšanas gadījumu esamību veic kārtībā, kāda ir noteikta Publisko iepirkumu likuma 9.panta devītajā, desmitajā un vienpadsmitajā daļā.
4. **Pretendentu KVALIFIKĀCIJA**
	1. Pretendentu kvalifikācijas prasības ir obligātas visiem pretendentiem, kas vēlas iegūt līguma slēgšanas tiesības.

|  |  |
| --- | --- |
| 5.2.Pretendentam ir jāatbilst šādām Pretendentu kvalifikācijas prasībām: | 5.3.Lai pierādītu atbilstību Pasūtītāja noteiktajām kvalifikācijas prasībām, pretendentam jāiesniedz šādi Pretendenta kvalifikāciju apliecinošie dokumenti:  |
| 5.2.1.Pretendents piekrīt nolikuma noteikumiem.  | 5.3.1.Pretendenta pieteikums par piedalīšanos iepirkumā, kas ir aizpildīts atbilstoši nolikuma pielikumam Nr.1 – Pieteikuma vēstules formai.Ja piedāvājumu iesniedz personu apvienība, visi apvienības dalībnieki paraksta pieteikumu par piedalīšanos iepirkumā vai arī visu personu apvienības dalībnieku pilnvarotā persona. |
| 5.2.2. Pretendents ir reģistrēts normatīvajos aktos noteiktajos gadījumos un kārtībā (ja normatīvie akti to paredz). | 5.3.2.Lai pārbaudītu nolikuma 5.2.2.apakšpunkta izpildi, par Latvijas Republikā reģistrētu Pretendentu reģistrāciju atbilstoši normatīvo aktu prasībām Komisija pārbaudīs Uzņēmumu reģistra datubāzē. Pretendentam, kas nav reģistrēts Uzņēmumu reģistrā, jāiesniedz dokuments, kas apliecina tā reģistrāciju. Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām. |
| 5.2.3. Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības. | 5.3.3.Lai apliecinātu nolikuma 5.2.3.apakšpunkta izpildi, jāiesniedz dokuments, kas apliecina Pretendenta pārstāvja, kurš paraksta piedāvājumu, paraksta (pārstāvības) tiesības. Ja Pretendents iesniedz pilnvaru (oriģinālu vai apliecinātu kopiju), tad papildus tam jāiesniedz dokuments, kas apliecina, ka pilnvaras devējam ir Pretendenta paraksta (pārstāvības) tiesības. Ja pārstāvības tiesības izriet no informācijas, kas iegūstama Uzņēmumu reģistra datubāzē, Pieteikuma vēstulē ietverama norāde par šo faktu un Pasūtītājs pats par to pārliecināsies Uzņēmumu reģistra datubāzē. |
| 5.2.4. Pretendents ir atbilstoši reģistrēts un ieguvis nepieciešamās atļaujas veikt būvdarbus un/vai montāžas darbus (ir reģistrēts Latvijas būvkomersantu reģistrā vai ekvivalentā reģistrā ārvalstīs). | 5.3.4. Lai apliecinātu nolikuma 5.2.4.punkta izpildi, Pretendentam jāiesniedz informāciju par atbilstošu reģistrāciju un saņemtajām spēkā esošajām nepieciešamajām atļaujām. |

* 1. Ja piedāvājumu iesniedz personu apvienība vai personālsabiedrība, nolikuma 5.3.2., 5.3.3.apakšpunktos minētos dokumentus jāiesniedz par katru no attiecīgās personu apvienības dalībniekiem. Papildus jāiesniedz visu (personu), kas iekļautas apvienībā parakstīts sabiedrības līgums (oriģināls vai apliecināta kopija), kurā arī būtu noradīts katras personas atbildības apjoms un veicamo darbu uzskaitījums. Ja piedāvājumu iesniedz fizisko vai juridisko personu apvienība jebkurā to kombinācijā piedāvājumā jānorāda personu, kura pārstāv personu apvienību iepirkumā.
	2. Ja Pretendents savas kvalifikācijas atbilstības apliecināšanai balstās uz citu personu iespējām, Pretendentu atlasei papildus jāiesniedz objektīvs pierādījums (piemēram, personas, uz kuras iespējām pretendents balstās, apliecinājums vai vienošanās) par sadarbību ar Pretendentu konkrētā līguma izpildē, no kuras Pasūtītājs var gūt pārliecību, ka pretendenta rīcībā būs nepieciešamie resursi.
	3. Pretendentam ir tiesības piesaistīt apakšuzņēmēju (pretendenta vai tā apakšuzņēmēja piesaistīta vai nolīgta persona, kura veic būvdarbus vai sniedz pakalpojumus, kas nepieciešami ar Pasūtītāju noslēgta līguma izpildei neatkarīgi no tā, vai persona sniedz to pretendentam vai citam apakšuzņēmējam).
	4. Pretendentam savā piedāvājumā ir jānorāda visus tos apakšuzņēmējus, kuru veicamo būvdarbu vai sniedzamo pakalpojumu vērtība ir 10 (desmit) procenti no kopējās līguma vērtības vai lielāka, un katram šādam apakšuzņēmējam izpildei nododamo līguma daļu.
	5. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi Pretendents iesniedz būvdarbos vai pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Iepirkuma līguma izpildes laikā piegādātājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
	6. Iepirkuma līguma izpildē iesaistītā nolikuma 5.7.punktā minēto apakšuzņēmēju nomaiņa un jauna apakšuzņēmēju piesaiste ir pieļaujama tikai PIL 62.pantā noteiktajā kārtībā.
1. **PASKAIDROJUMI PAR TEHNISKĀ PIEDĀVĀJUMA SAGATAVOŠANU**
	1. Pretendents Tehnisko piedāvājumu sagatavo saskaņā ar nolikuma Pielikumu Nr.2 “Tehniskā specifikācija” un Pielikumu Nr.3 “Tāme”.
	2. **Ja Pasūtītāja Tehniskajā specifikācijā norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, Pretendents var piedāvāt ekvivalentas preces vai atbilstību ekvivalentiem standartiem, kas atbilst tehniskās specifikācijas prasībām un parametriem un nodrošina Tehniskajā specifikācijā prasīto darbību un funkcionalitāti. Pretendentam ir jāpierāda piedāvātās ekvivalenta preces atbilstību iepirkuma priekšmeta tehniskajām prasībām, pievienojot piedāvātās preces tehnisko dokumentāciju.**
2. **PASKAIDROJUMI PAR FINANŠU PIEDĀVĀJUMA SAGATAVOŠANU**
	1. Pretendents Finanšu piedāvājumu sagatavo saskaņā ar nolikuma Pielikumu Nr.3 “Tāme”.
	2. Piedāvātajā līgumcenā pretendents iekļauj visas izmaksas, kas saistītas ar Līguma izpildi, ieskaitot transporta (piegādes) izdevumus (ciktāl nav atrunāts citādi), visa veida sakaru izmaksas un visus valsts un pašvaldību noteiktos nodokļus un nodevas, izņemot PVN un citas izmaksas, kas ir saistošas Pretendentam un ir saistītas ar iepirkuma priekšmetu.
3. **PIEDĀVĀJUMU NOFORMĒJUMA UN PRETENDENTU KVALIFIKĀCIJAS PĀRBAUDE**
	1. Komisija veic piedāvājumu noformējuma un Pretendentu kvalifikācijas pārbaudi slēgtās sēdēs, kuru laikā pārbauda piedāvājumu atbilstību nolikumā noteiktajām noformējuma prasībām un pretendenta atbilstību nolikuma 5.punktā noteiktajām kvalifikācijas prasībām.
	2. Komisija, saskaņā ar Publisko iepirkumu likumu un nolikumu pieņem lēmumu par piedāvājuma noraidīšanu vai tālāku piedāvājuma vērtēšanu.
	3. Pretendenta piedāvājums, kurš ir atbilstošs visām iepirkuma nolikumā noteiktajām kvalifikācijas prasībām, tiek virzīts Tehniskā piedāvājuma atbilstības Tehniskajai specifikācijai pārbaudei.
4. **TEHNISKĀ PIEDĀVĀJUMA ATBILSTĪBAS PĀRBAUDE**

* 1. Pēc Pretendentu kvalifikācijas pārbaudes Komisija slēgtā sēdē veic Pretendentu Tehnisko piedāvājumu atbilstības pārbaudi Tehniskajā specifikācijā noteiktajām prasībām.
	2. Pretendenta piedāvājums tiek noraidīts no dalības iepirkumā un netiek tālāk izvērtēts, ja Komisija konstatē, ka:
		1. nav iesniegti Tehniskā piedāvājuma dokumenti vai tie un to saturs neatbilst nolikuma un/vai Tehniskās specifikācijas prasībām.
	3. Ja Tehniskais piedāvājums atbilst Tehniskās specifikācijas prasībām, Pretendenta piedāvājums tiek virzīts Finanšu piedāvājuma vērtēšanai.
1. **FINANŠU PIEDĀVĀJUMA VĒRTĒŠANA**
	1. Komisija veic aritmētisko kļūdu pārbaudi Pretendentu Finanšu piedāvājumos. Ja Komisija konstatēs aritmētiskās kļūdas, Komisija šīs kļūdas izlabos. Par kļūdu labojumu un laboto piedāvājuma summu, Komisija paziņo Pretendentam, kura pieļautās kļūdas labotas. Vērtējot Finanšu piedāvājumu, Komisija ņem vērā labojumus.
	2. Ja piedāvājumu vērtēšanas laikā Komisijai šķiet, ka Pretendenta iesniegtais Finanšu piedāvājums varētu būt nepamatoti lēts (šaubu gadījumā), Komisija pieprasa skaidrojumu par piedāvāto cenu vai izmaksām. Skaidrojums īpaši var atteikties uz ražošanas procesa izmaksām, izraudzītajiem tehniskajiem risinājumiem un īpaši izdevīgajiem preču piegādes apstākļiem, kas ir pieejami pretendentam, preču īpašībām un oriģinalitāti, vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu, pretendenta saņemto komercdarbības atbalstu vai cita veida nosacījumiem, kas ļauj piedāvāt šādu cenu.
	3. Komisija, konsultējoties ar pretendentu, izvērtē tā sniegtos skaidrojumus un pieņem lēmumu par piedāvājuma noraidīšanu vai tālāku piedāvājuma vērtēšanu.
2. **LĪGUMSLĒGŠANAS TIESĪBU PIEŠĶIRŠANA, LĪGUMA NOSLĒGŠANA**
	1. Komisija par uzvarētāju iepirkumā atzīst Pretendentu, kurš izraudzīts atbilstoši iepirkuma nolikumā noteiktajām prasībām un kritērijiem un nav izslēdzams no dalības iepirkumā saskaņā ar nolikuma 4.1.punktu.
	2. Triju darbdienu laikā pēc lēmuma pieņemšanas Pasūtītājs informē visus pretendentus par iepirkumā izraudzīto pretendentu vai pretendentiem un sniedz tiem nolikuma 11.1.punktā minēto lēmumā norādāmo informāciju vai nosūt minēto lēmumu, kā arī savā pircēja profilā nodrošina brīvu un tiešu elektronisku piekļuvi nolikuma 11.1.punktā minētajam lēmumam.
	3. Pasūtītājs slēdz iepirkuma līgumu saskaņā ar Publisko iepirkumu likuma [60.panta](http://m.likumi.lv/doc.php?id=287760#p60) pirmās, otrās, trešās, ceturtās un piektās daļas prasībām ar Komisijas izraudzīto Pretendentu katrā iepirkuma daļā. Pasūtītājs ir tiesīgs pārtraukt iepirkumu un neslēgt iepirkuma līgumu, ja tam ir objektīvs pamatojums. Pasūtītājs triju darbdienu laikā pēc tam, kad pieņemts lēmums pārtraukt iepirkumu, sagatavo un publicē publikāciju vadības sistēmā informāciju par iepirkuma pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.
	4. Grozījumus iepirkuma līgumā, kas noslēdzams Publisko iepirkumu likuma 9.pantā noteiktajā kārtībā, izdara, ievērojot Publisko iepirkumu likuma [61.pantu](http://m.likumi.lv/doc.php?id=287760#p61).
3. **PIELIKUMU SARAKSTS**
	1. Visi nolikuma pielikumi ir neatņemamas tā sastāvdaļas:
		1. Pielikums Nr.1 – Pieteikuma vēstules forma;
		2. Pielikums Nr.2 – Tehniskā specifikācija;
		3. Pielikums Nr.3 – Tehniskā un Finanšu piedāvājums forma;
		4. Pielikums Nr.3 – Iepirkuma līguma projekts.

 Pielikums Nr.1

Nolikumam ID Nr. RTU-2018/86

**PIETEIKUMA VĒSTULES FORMA**

**Piezīme**: *Iepirkuma pretendentam jāaizpilda tukšās vietas šajā formā.*

Iepirkums: **“*Mikroklimata iekārtas izbūve P. Valdena ielā 3”***, iepirkuma ID Nr.: RTU-2018/84.

**Kam:** Rīgas Tehniskajai universitātei

Saskaņā ar Iepirkuma Nolikumu apstiprinām, ka piekrītam Iepirkuma noteikumiem un apņemamies tos ievērot un izpildīt saskaņā ar Nolikuma, Pretendenta piedāvājuma un Iepirkuma līguma projekta noteikumiem.

1. Apstiprinu, ka visi pievienotie dokumenti veido šo piedāvājumu.
2. Piekrītam, ka līgums stājas spēkā pēc abpusējas parakstīšanas saskaņā ar Jūsu noteikumiem.
3. Apliecinām, ka pretendentam ir pietiekami finanšu un tehniskie resursi Līguma saistību izpildei;
4. Informācija par pretendentu vai personu, kura pārstāv personu apvienību iepirkumā:
	1. Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. Reģistrēts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	3. ar Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	4. Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	5. Biroja adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	6. Kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vārds, uzvārds, amats)

* 1. Telefons:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. Fakss: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	3. E-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Ja pretendents ir personu apvienība (personu grupa) jānorāda:*

* + *persona, kura pārstāv personu apvienību iepirkumā: .*
	+ *katras personas atbildības apjoms: .*

APLIECINĀJUMI

Apliecinu šādu šajā piedāvājumā iesniegto dokumentu atvasinājumu un/vai tulkojumu pareizību:

1) KOPIJA piedāvājuma \_\_\_ lpp., kopā \_\_\_\_ (skaits);

2) NORAKSTS piedāvājuma \_\_\_\_ lpp., kopā \_\_\_\_ (skaits);

3) IZRAKSTS piedāvājuma \_\_\_ lpp., kopā \_\_\_\_ (skaits);

2) TULKOJUMS piedāvājuma \_\_\_ lpp., kopā \_\_\_\_ (skaits).

Ar šo uzņemos pilnu atbildību par iepirkumam iesniegto dokumentu komplektāciju, tajos ietverto informāciju, noformējumu, atbilstību nolikuma prasībām. Sniegtā informācija un dati ir patiesi.

Informācija par to, vai piedāvājumu iesniegušā Pretendenta (personu grupas gadījumā – katra dalībnieka) uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam atbilstoši EK komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.):

|  |  |  |
| --- | --- | --- |
| **Persona***(norādīt nosaukumu un lomu (pretendents, personu apvienības dalībnieks), iepirkumā)* | **Mazais uzņēmums** *ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro***(atbilst/neatbilst)** | **Vidējais uzņēmums** *ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro***(atbilst/neatbilst)** |
| **< >** | **< >** | **< >** |

Paraksts: \_\_\_\_\_\_\_\_\_\_\_\_\_ Vārds, uzvārds: \_\_\_\_\_\_\_\_\_\_\_\_\_\_\_ Amats: \_\_\_\_\_\_\_\_\_\_\_\_\_\_

projekts

Pielikums Nr.4

Nolikumam ID Nr. RTU-2018/86

**IEPIRKUMA LĪGUMS Nr. \_\_\_\_\_\_\_\_\_\_\_\_\_\_\_**

Rīgā, 2018.gada \_\_\_.\_\_\_\_\_\_\_\_\_\_\_

**Rīgas Tehniskā universitāte**, izglītības iestādes reģistrācijas Nr.3341000709, kuras vārdā un interesēs, pamatojoties uz Rīgas Tehniskās universitātes Satversmi (apstiprināta ar 2014.gada 23.oktobra likumu “Par Rīgas Tehniskās universitātes Satversmi”) un rektora 2015.gada 3.februāra rīkojuma Nr.01000-1.1/34 “Par paraksta tiesībām uz publisko iepirkumu līgumiem un ar publisko iepirkumu procedūrām saistītajiem dokumentiem” pamata rīkojas finanšu prorektors **Ingars Eriņš** (turpmāk – „Pasūtītājs”), no vienas puses, un

**\_\_\_\_“\_\_\_\_\_\_\_\_\_\_\_\_”**, reģistrācijas Nr.\_\_\_\_\_\_\_\_\_\_\_\_\_\_\_\_\_, kuras vārdā un interesēs, pamatojoties uz \_\_\_\_\_\_\_\_\_, rīkojas tās \_\_\_\_\_\_\_\_, turpmāk tekstā – „Būvuzņēmējs”, no otras puses,

abi kopā saukti „Puses”, bet katrs atsevišķi saukts arī kā „Puse”, saskaņā ar iepirkuma *“****\_\_\_\_\_\_\_\_\_\_\_\_\_\_\_\_\_\_\_\_\_****”* (iepirkuma identifikācijas Nr. RTU‑2018/86) rezultātiem, bez maldības, viltus un spaidiem noslēdz šādu līgumu ar pielikumu, par turpmāk minēto:

1. **Definīcijas**

Ja vien tieši nav norādīts vai no konteksta neizriet citādi, Līgumā lietotajiem terminiem ir šāda nozīme:

* 1. **Akts –** pieņemšanas - nodošanas akts, ar kuru tiek pieņemti Darbi, vai akts, kurā tiek fiksēti konstatētie Defekti;
	2. **Darbi –** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ieskaitot Būvuzņēmēja tādas darbības, kuras Būvuzņēmējs ir uzņēmies veikt saskaņā ar šo Līgumu, iepirkuma nolikumu un Dokumentāciju;
	3. **Darbu tāme** – Būvuzņēmēja Iepirkuma piedāvājumā ietvertais tāmju komplekts atbilstoši Iepirkuma Nolikuma prasībām;
	4. **Defekti** – Darbu vai to kvalitātes neatbilstība normatīvajiem aktiem un/vai Līgumam, kas nav radusies Pasūtītāja vainojamas rīcības dēļ;
	5. **Dokumentācija –** iepirkuma Tehniskā specifikācija unDarbu tāme (Pielikums Nr.1);
	6. **Garantijas laiks** – Līgumā noteikto saistību laiks, kas stājas spēkā no Akta abpusējas parakstīšanas brīža un kurā Būvuzņēmējs uzņemas atbildību par savu veikto Darbu kvalitāti un garantē ar saviem spēkiem bez atlīdzības novērst Defektus;
	7. **Iepirkums** – \_\_\_\_\_\_\_\_\_\_\_\_\_\_\_\_\_\_\_\_, iepirkumu identifikācijas Nr. RTU – 2018/86;
	8. **Līgumcena** – maksimāli iespējamā maksa par Darbu paveikšanu Līgumā noteiktajā kārtībā un apmērā, kas noteikta Līguma 4.1.punktā;
	9. **Nolikums** – Iepirkuma nolikums ar visiem tā pielikumiem, papildinājumiem un labojumiem;
	10. **Objekts –** telpas, kur notiks Darbi **–** Rīgā, Paula Valdena ielā 3-446;
	11. **PVN –** pievienotās vērtības nodoklis.
1. **Līguma priekšmets**
	1. Pasūtītājs uzdod, bet Būvuzņēmējs apņemas Līgumā un normatīvajos aktos noteiktajā kārtībā, pienācīgā kvalitātē veikt Darbus Objektā.
	2. Darbi jāizpilda atbilstoši Iepirkumam, Līgumam, Dokumentācijai, Latvijas būvnormatīviem, citiem normatīvajiem aktiem, dokumentiem un instrukcijām, kas saistīti ar Līguma izpildi, kā arī atbilstoši Pasūtītāja tiešajiem norādījumiem, ja tie nav pretrunā ar Līgumu un normatīvo aktu noteikumiem.
2. **Darbu izpildes termiņš**

Darbu izpildes termiņš ir 1 (viens) mēnesis no Līguma noslēgšanas dienas.

1. **Līgumcena un norēķinu kārtība**
	1. Līgumcena tiek noteikta **\_\_\_\_\_\_\_\_\_\_\_\_\_\_\_\_\_\_\_** apmērā, neskaitot PVN. Papildus Līgumcenai Pasūtītājs maksā PVN normatīvajos aktos noteiktajā kārtībā un apmērā.
	2. Pasūtītājs samaksu par Darbiem veic pēc nodošanas – pieņemšanas akta abpusējas parakstīšanas, atbilstoša Būvuzņēmēja rēķina saņemšanas dienas, pārskaitot naudu Būvuzņēmēja iesniegtajā rēķinā norādītajā bankas kontā 30 (trīsdesmit) dienu laikā.
	3. Gadījumā, ja mainās normatīvajos aktos noteiktā PVN standartlikme, Līgumcena bez PVN paliek nemainīga.
	4. Līgumcena ietver pilnu samaksu par šī Līguma ietvaros paredzēto saistību izpildi, tajā skaitā, bet ne tikai visas izmaksas, kas saistītas ar Darbu veikšanu pilnā apjomā, tai skaitā materiālu un izstrādājumu izmaksas, darbu izmaksas, pieskaitāmos izdevumus, mehānismu un transporta izmaksas, darbu organizācijas izmaksas, nodokļus (izņemot PVN), apdrošināšanas izmaksas, iekārtu garantijas remonta izmaksas, tajā skaitā darbi un materiāli, kas nav norādīti Līguma dokumentos, bet uzskatāmi par nepieciešamiem Darbu pienācīgai un kvalitatīvai izpildei.
	5. Līgumcena visā Līguma darbības laikā netiks paaugstināta sakarā ar cenu pieaugumu darbaspēka un/vai materiālu izmaksām, nodokļu likmes vai nodokļu normatīvā regulējuma izmaiņām kā arī jebkuriem citiem apstākļiem, kas varētu skart Līgumcenu. Par Līgumcenas palielināšanas pamatojumu no Būvuzņēmēja puses nevar tikt uzskatītas jebkādas atsauces uz nepilnīgi veiktiem aprēķiniem tāmēs, Dokumentācijā iztrūkstošām Objektā paredzēto elementu nepieciešamajām sastāvdaļām vai atsevišķiem specifikāciju elementiem, uz kļūdainām materiālu apjomu aplēsēm tāmēs, kā arī, pamatojoties uz jebkuriem citiem apstākļiem, ar kuriem jārēķinās Būvuzņēmējam iestājoties šī Līguma izpildē, inflāciju vai valūtas kursu svārstībām, kā arī jebkuriem citiem apstākļiem, kas varētu skart Līgumcenu.
2. **Rēķini**
	1. Būvuzņēmējam rēķini jāiesniedz Pasūtītāja norādītajā adresē, ja vien starp Pusēm nav norunāta cita rēķinu iesniegšanas kārtība.
	2. Izrakstot rēķinus, Būvuzņēmējs piemēro konkrētajā brīdī spēkā esošo PVN standartlikmi.
	3. Būvuzņēmējs iesniedz rēķinu pēc tam, kad Pasūtītājs ir parakstījis nodošanas – pieņemšanas aktu.
	4. Būvuzņēmējs, sagatavojot rēķinu, tajā iekļauj informāciju ar **iepirkuma nosaukumu un identifikācijas numuru, kā arī Līguma datumu un numuru**. Ja Būvuzņēmējs nav iekļāvis rēķinā šajā punktā noteikto informāciju, Pasūtītājam ir tiesības prasīt Būvuzņēmējam veikt atbilstošas korekcijas rēķinā un līdz brīdim, kamēr Būvuzņēmējs nav novērsis nepilnības – neapmaksāt Būvuzņēmējam pienākošos summu.
3. **Materiāli, būvizstrādājumi**
	1. Būvuzņēmējam par saviem līdzekļiem jānodrošina viss nepieciešamais Darbu veikšanai (būvizstrādājumi, tai skaitā materiāli, tehniskie līdzekļi, u.tml.).
	2. Būvuzņēmējam Darbi jāizpilda ar Latvijā sertificētiem, deklarētiem un kvalitatīviem materiāliem (vai citiem tādiem būvizstrādājumiem, materiāliem, kuru pielietošanu Darbu izpildes procesā pieļauj Latvijas Republikā spēkā esošie normatīvie akti) un saskaņā ar Dokumentāciju.
4. **Apdrošināšana un bankas nodrošinājumi**

Lai nodrošinātu to zaudējumu atlīdzību, kuri var rasties trešajām personām Būvuzņēmēja darbības vai bezdarbības, vai to seku rezultātā Darbu izpildes un to garantijas laikā, Būvuzņēmējam ne vēlāk kā līdz Darbu uzsākšanai Objektā ir jāapdrošina sava civiltiesiskā atbildība 50% apmērā un būvniecības visu risku apdrošināšana 100% apmērā no Līgumcenas, lai nodrošinātu to zaudējumu atlīdzību, kuri var rasties Pasūtītājam Darbu pienācīgas neizpildes gadījumā. Apdrošināšanas līgumam (obligātā civiltiesiskā apdrošināšana un būvniecības visu risku apdrošināšana) jāattiecas uz visu Darbu apjomu; būvniecības visu risku apdrošināšanai ir jābūt spēkā visā Darbu izpildes laikā līdz nodošanas – pieņemšanas akta parakstīšanas brīdim (par apdrošinātajiem norādot Pasūtītāju, Būvuzņēmēju un apakšuzņēmējus attiecībā uz bojājumiem Pasūtītāja īpašumam, celtniecību un iekārtām, kas pieder apdrošinātajiem), savukārt civiltiesiskajai apdrošināšanai ir jābūt spēkā visā Darbu izpildes un garantijas laikā, kad tiek veikta Defektu novēršana, par apdrošinātajiem norādot Pasūtītāju, Būvuzņēmēju un apakšuzņēmējus attiecībā uz pretenzijām pret apdrošināto no trešo personu puses. Būvniecības visu risku apdrošināšanā jāiekļauj arī visi Būvuzņēmēja apakšuzņēmēji. Būvniecības visu risku apdrošināšanas līgumā jābūt iekļautam noteikumam, kas paredz, ka, iestājoties apdrošināšanas gadījumam, tiesības uz apdrošināšanas atlīdzību pieder Pasūtītājam.

1. **Pušu pārstāvji un pārstāvības noteikumi.**
	1. Par Būvuzņēmēja pārstāvi, kurš saistībā ar Darbu izpildi ir tiesīgs Būvuzņēmēja vārdā rīkoties un nodrošināt operatīvu lēmumu pieņemšanu, Būvuzņēmējs ieceļ \_\_\_\_\_\_\_\_\_\_\_\_\_\_\_\_\_.
	2. Par Pasūtītāja atbildīgo pārstāvi, kurš saistībā ar Darbu darbu izpildi ir tiesīgs Pasūtītāja vārdā rīkoties un nodrošināt operatīvu lēmumu pieņemšanu, Pasūtītājs ieceļ **\_\_\_\_\_\_\_\_\_\_\_\_\_\_\_\_\_\_ .**
	3. Pasūtītāja pārstāvis ir tiesīgs:
		1. jebkurā laikā netraucēti nokļūt Objektā;
		2. saskaņā ar šā Līguma noteikumiem dot Būvuzņēmējam saistošus norādījumus par Darbu izpildi, ar nosacījumu, ka tie nav pretrunā ar Dokumentāciju un normatīvo aktu noteikumiem;
		3. pieprasīt un saņemt no Būvuzņēmēja ar Līguma izpildi saistītos dokumentus un ziņas.
		4. pieņemt Būvuzņēmēja veiktos Darbus un parakstīt Darbu Aktus.
	4. Pasūtītāja pārstāvim ir pienākums kontrolēt Būvuzņēmēja Līgumsaistību izpildi.
2. **Darbu nodošana**
	1. Pēc Darbu pabeigšanas Būvuzņēmējs iesniedz Pasūtītājam Aktu par izpildītajiem Darbiem.
	2. Pasūtītājs izskata iesniegtos dokumentus 10 (desmit) darba dienās, apstiprina Darbu izpildes Aktu pilnībā vai daļēji, norādot nekvalitatīvi veiktos Darbus, vai neapstiprina Aktu. Līguma noteikumiem neatbilstošie Darbi, t.i., Darbi, kuros konstatēti Defekti, netiek apmaksāti līdz konstatēto Defektu novēršanai un tiek pārstrādāti uz Būvuzņēmēja rēķina.
	3. Pasūtītājam ir tiesības atteikties no Darbu pieņemšanas un atlikt Darbu samaksu, ja Darbu pieņemšanas procesā tiek konstatēti Defekti. Pēc attiecīgo Defektu novēršanas Būvuzņēmējs atkārtoti veic Darbu nodošanu Pasūtītājam. Pasūtītājs 10 (desmit) darba dienu laikā pēc Akta par izpildītajiem Darbiem saņemšanas pārbauda izpildīto Darbu apjomu un kvalitāti, kā arī Darbu izpildes dokumentāciju un paraksta Aktu vai noformē rakstveida motivētu atteikumu Darbus pieņemt.
	4. Ja par Defektiem atbildīgs Būvuzņēmējs, izdevumi par Defektu novēršanu jāapmaksā Būvuzņēmējam.
	5. Ja Pasūtītājs cieš zaudējumus sakarā ar Defektu novēršanu, Būvuzņēmējam ir pienākums atlīdzināt zaudējumus, kas radušies Būvuzņēmēja vainojamas rīcības dēļ cēloņsakarībā ar Defektiem.
3. **Darbu pieņemšana pēc Līguma izbeigšanas**
	1. Vienpusēji atkāpjoties no Līguma izpildes, kā arī jebkurā citā Līguma izbeigšanas gadījumā Pasūtītājs samaksā Būvuzņēmējam par faktiski paveikto Darbu. Novērtēšanā jāņem vērā paveikto Darbu kvalitāte, t.i., atbilstība Līguma noteikumiem.
	2. Pasūtītājam ir īpašumtiesības uz tiem materiāliem, izstrādājumiem, kas nopirkti un izlietoti Darbu izpildei, un par kuriem samaksāta pirkuma maksa, neskatoties uz pirkuma maksas izdarītāju.
	3. Ja Puses nevar vienoties par izpildīto Darbu un Darbu izpildei iepirkto un izlietoto materiālu, būvizstrādājumu, iekārtu, izejvielu, izmaksām, tad novērtēšanu veic Pušu iecelta komisija, eksperti vai tiesa.
4. **Garantijas laiks**
	1. Būvuzņēmējs garantē izpildīto Darbu kvalitāti atbilstoši Dokumentācijā noteiktajām kvalitātes prasībām. Būvuzņēmējs garantē izpildīto Darbu atbilstību Dokumentācijai, šī Līguma noteikumiem un Latvijas Republikas normatīvajiem aktiem, un citām Dokumentācijā noteiktajām prasībām. Būvuzņēmējs garantē visu Darbu atbilstošu funkcionēšanu Būvuzņēmējs nav atbildīgs arī par tādu defektu, trūkumu novēršanu Darbos, kas radušies Pasūtītājam vai citām trešajām personām nepareizi ekspluatējot Darbus, iestrādātos būvizstrādājumus, materiālus, iekārtas.
	2. Veikto Darbu kvalitātes garantijas laiks ir 24 (divdesmit četri) mēneši no nodošanas – pieņemšanas akta parakstīšanas dienas. Garantijas laiks pielietotajiem būvniecības izstrādājumiem un iekārtām ir attiecīgo materiālu, iekārtu, ražotāju noteiktais, kas nav mazāk kā Līgumā noteikto Darbu garantijas laiku.
	3. Darbu garantijas laika ietvaros Būvuzņēmējs bez maksas novērš konstatētos Defektus 5 (piecu) darba dienu laikā no brīža, kad Būvuzņēmējs no Pasūtītāja ir saņēmis rakstisku paziņojumu – pretenziju par atklāto Defektu, vai citā Pušu saskaņotā, saprātīgā termiņā.
	4. Gadījumā, ja objektīvi pastāvošu šķēršļu dēļ konstatētie Defekti nav novēršami 5 (piecu) darba dienu laikā, Puses atsevišķi vienojas par Defektu novēršanas saprātīgu termiņu.
	5. Ja Būvuzņēmējs uzskata, ka viņš nav atbildīgs par garantijas laikā radušos Defektu, viņš 3 (trīs) darba dienu laikā no paziņojuma – pretenzijas saņemšanas dienas par to rakstiski paziņo Pasūtītājam, nosūtītajiem iebildumiem pievienojot dokumentus, kas apstiprina Būvuzņēmēja viedokli.
	6. Gadījumā, ja Būvuzņēmējs atsakās novērst konstatētos Defektus vai neuzsāk to novēršanu Pasūtītāja norādītajā termiņā, ja vien Puses nevienojas citādāk, Pasūtītājs ir tiesīgs uz Būvuzņēmēja rēķina novērst Defektus vai pieaicināt citu personu minēto Defektu novēršanai, ieturot/piedzenot šajā sakarā radušās tiešās izmaksas no Būvuzņēmēja.
	7. Garantijas laiku rēķina no pieņemšanas – nodošanas akta parakstīšanas dienas.
	8. Ja Līgums tiek izbeigts, tad Darbu garantijas laiks sākas no Līguma izbeigšanas dienas un attiecas tikai uz tiem Darbiem, kuru pabeigšana noformēta ar Aktiem.
5. **Pušu atbildība**
	1. Būvuzņēmējs Līguma izpildes gaitā ir atbildīgs par:
		1. Darbu veikšanu un organizēšanu atbilstoši Darbu uzsākšanas un izpildes termiņam un kvalitātes rādītājiem;
		2. Par visu Darbu izpildei nepieciešamo izpēti un uzmērīšanu;
		3. Savlaicīgu paziņojumu veikšanu sakarā ar iespējamām izmaiņām, pretrunām dokumentos, pārbaudēm un citiem apstākļiem;
		4. Atklāto Defektu novēršanu;
		5. Savu un apakšuzņēmēju veikto Darbu, darbinieku un pieaicināto speciālistu kvalifikāciju, kā arī konkrētā darba veikšanai nepieciešamām apliecībām, licencēm, sertifikātiem, atļaujām, kā arī par viņu pieļautajām kļūdām;
		6. Objektā veicamo Darbu drošības tehnikas, vides, ugunsdrošības un citiem pasākumiem atbilstoši Latvijas Republikas spēkā esošo normatīvo aktu prasībām;
		7. darba rīku, iekārtu un būvmateriālu saglabāšanu, nodrošināšanu (patstāvīgi uz sava rēķina);
		8. ar savu darbību nekavēt un netraucēt pārējo un/vai saistīto darbu izpildi.
		9. Darbu veikšanu, kas nav pretrunā ar šo Līgumu un Latvijas Republikas spēkā esošo normatīvo aktu un standartu ievērošanu.
		10. Pasūtītājam nodarītajiem zaudējumiem, kā arī par līgumsoda samaksu, ja Darbi netiek pabeigti Līgumā noteiktajā termiņā;
		11. Trešajām personām nodarītajiem zaudējumiem.
	2. Būvuzņēmējs nodrošina Objektu ar nepieciešamajām ierīcēm, visu būvgružu, kas radušies Darbu izpildes rezultātā, aizvākšanu un izvešanu uz speciāli ierīkotām vietām.
	3. Būvuzņēmējs ir atbildīgs par Defektiem, kas atklāti Darbu garantijas laikā.
	4. Jebkura Puse var prasīt no otras Puses vienlaicīgi, kā līgumsodu, tā arī šā Līguma izpildīšanu, turklāt līgumsoda samaksa neatbrīvo vainīgo Pusi no šajā Līgumā uzņemtām saistībām.
	5. Ja ir iesniegts pieprasījums par zaudējumu atlīdzināšanu, vai ir iesniegts rēķins par tiem izpildītajiem Darbiem, kuros konstatēti Defekti, Pasūtītājam ir tiesības līdz vienošanās vai tiesas ceļā pieņemtam nolēmumam aizturēt maksājumu par tādu Būvuzņēmējam maksājumu summas daļu, kas var segt Defektu novēršanas izdevumus vai zaudējumu.
	6. Pēc Darbu pabeigšanas Būvuzņēmējam jāiesniedz Pasūtītāja pārstāvim visu veikto Darbu izpilddokumentāciju: atbilstības sertifikātus un deklarācijas par pielietotajiem materiāliem u.c. nepieciešamo dokumentāciju. Būvuzņēmējam jākonsultē un jāinstruē Pasūtītājs par iekārtu ekspluatāciju.
	7. Būvuzņēmējs tikai ar rakstisku iepriekšēju Pasūtītāja piekrišanu ir tiesīgs aizvietot Līgumā norādītos materiālus, izstrādājumus un iekārtas uz ekvivalentiem materiāliem, izstrādājumiem un iekārtām t.i., to tehniskie un kvalitātes rādītāji funkcionāli ir tādi paši vai labāki kā Līgumā norādītajiem materiāliem, izstrādājumiem un iekārtām un nodrošina to pašu funkciju. Pasūtītājam nav jāpamato savs atteikums sniegt Būvuzņēmējam šajā punktā minēto piekrišanu.
	8. Pasūtītājam ir pienākums apmaksāt Būvuzņēmēja veiktos Darbus saskaņā ar Līguma noteikumiem.
	9. Ja pēc Darbu izpildes Pasūtītājam ar Būvuzņēmēju rodas domstarpības par izpildītajiem Darbiem un to pieņemšanu, tad iepriekšminētās domstarpības izraisījušie jautājumi tiek nodoti izlemšanai ekspertam, kuru izvēlas abas Puses savstarpēji vienojoties.
	10. Pasūtītājs ir atbildīgs par:
		1. Būvuzņēmēja darbības nodrošināšanai Pasūtītāja rīcībā esošo nepieciešamo dokumentu, informācijas nodošanu Būvuzņēmējam;
		2. Darbu pieņemšanas kārtību.
		3. Līgumcenas samaksu Līgumā noteiktajā kārtībā un apmērā.
6. **Zaudējumi**
	1. Ja Pasūtītājs vienpusēji atkāpjas no Līguma izpildes, ievērojot, 15.1.1.-15.1.6 apakšpunktos noteikto kārtību, tad Būvuzņēmējam ir pienākums atlīdzināt Pasūtītājam Līguma laušanas rezultātā radītos papildu izdevumus Darbu pabeigšanai, kā arī citus pierādāmos zaudējumus, kurus Pasūtītājam Būvuzņēmēja vainas dēļ radījusi Līguma laušana.
7. **Zaudējumu atlīdzības pieprasījums**
	1. Pieprasījums par konstatēto zaudējumu, jāiesniedz rakstiski otrai Pusei, ja:
		1. Zaudējums atklāts līdz Darbu pieņemšanai, tad atlīdzības pieprasījums jāiesniedz ne vēlāk kā 3 (trīs) mēnešus pēc zaudējumu atklāšanās;
		2. Zaudējums atklāts Darbu garantijas laikā, tad atlīdzības pieprasījums jāiesniedz ne vēlāk kā 3 (trīs) mēnešus pēc Darbu garantijas laika izbeigšanās.
8. **Pasūtītāja tiesības izbeigt Līgumu**
	1. Pasūtītājam ir tiesības vienpusēji atkāpties no Līguma izpildes 10 (desmit) dienas iepriekš par to rakstveidā paziņojot Būvuzņēmējam arī gadījumos, ja:
		1. Būvuzņēmējs nav uzsācis Darbus Objektā un nenovērš šādu pārkāpumu arī 5 (piecu) darba dienu laikā, skaitot no Pasūtītāja pretenzijas saņemšanas dienas, vai netiek pildīti Darbi termiņā un Būvuzņēmējs nenovērš šādu pārkāpumu, tā sekas arī 5 (piecu) darba dienu laikā, skaitot no Pasūtītāja pretenzijas saņemšanas dienas;
		2. Darbi nav izpildīti atbilstoši Līguma noteikumiem un arī pēc rakstiskā atgādinājuma nav uzsākta Defektu novēršana 10 (desmit) darba dienu laikā, skaitot no Pasūtītāja pretenzijas saņemšanas dienas;
		3. Ja Būvuzņēmējs Darbus vai kādu to daļu izpilda nekvalitatīvi un Būvuzņēmējs nenovērš šādu pārkāpumu, tā sekas arī 10 (desmit) darba dienu laikā, skaitot no Pasūtītāja pretenzijas saņemšanas dienas;
		4. Būvuzņēmējs Līgumā noteiktajā termiņā nav pilnībā veicis Līguma saistību izpildi, nav veicis apdrošināšanu un Būvuzņēmējs nenovērš šādu pārkāpumu arī 5 (piecu) darba dienu laikā, skaitot no Pasūtītāja pretenzijas saņemšanas dienas;
		5. Būvuzņēmējs bez Pasūtītāja piekrišanas sevi aizstājis ar citu personu;
		6. Darbu veikšanas termiņš, nekvalitatīvi veikto Darbu un Defektu novēršana tiek kavēta vairāk kā par 10 (desmit) dienām, vai citā Līgumā noteiktajā gadījumā, kad Pasūtītājam ir tiesības vienpusēji izbeigt šo Līgumu, par to rakstveidā paziņojot Būvuzņēmējam.
	2. Pasūtītājs var savus zaudējumus ieturēt no maksājumiem, kas pienākas Būvuzņēmējam.
9. **Līgumsodi**
	1. Par Darbu veikšanas termiņa nokavējumu, nekvalitatīvi veikto Darbu un Defektu novēršanas termiņa nokavējumu un Līgumā noteikto maksājumu nokavējumu, Pasūtītājam ir tiesības pieprasīt no Būvuzņēmēja līgumsodu 0,5% (vienas desmitdaļas procenta) apmērā no Līgumcenas par katru nokavēto dienu, bet ne vairāk kā 10% no Līgumcenas.
	2. Līgumsoda samaksa Puses neatbrīvo no zaudējuma atlīdzības un saistību izpildes pienākuma.
	3. Puse, kura nav izpildījusi vai nav pienācīgi pildījusi savas šajā Līgumā noteiktās saistības, pilnā apmērā atlīdzina zaudējumus, kas šajā sakarā nodarīti otrai Pusei.
	4. Par savlaicīgu apmaksas neveikšanu, Būvuzņēmējam ir tiesības pieprasīt no Pasūtītāja līgumsodu, kas sastāda 0,5% (vienas desmitdaļas procenta) apmērā Līgumcenas par katru nokavēto dienu, bet ne vairāk kā 10% (desmit procenti) apmērā no Līgumcenas.
	5. Darbu daļa tiek uzskatīta par izpildītu ar brīdi, un tiek apturēts līgumsods, kad Puses par tās izpildi ir sastādījušas attiecīgas Darbu daļas Aktu.
	6. Līgumsoda summu vai jebkuru citu maksājumu, kuru saskaņā ar Līguma noteikumiem Būvuzņēmējam ir jāmaksā Pasūtītājam, Pasūtītājs ir tiesīgs ieturēt no jebkura maksājuma, kas Pasūtītājam saskaņā ar Līgumu jāveic Būvuzņēmējam.
	7. Puses vienojas, ka samaksātās līgumsoda summas netiek ieskaitītas nodarīto zaudējumu summās.
10. **Nepārvarama vara**
	1. Puses neatbild par Līguma saistību neizpildi vai izpildes nokavējumu, ja minētā neizpilde vai nokavējums ir saistīti ar nepārvaramas varas apstākļiem. Ar nepārvaramas varas apstākļiem Līgumā saprotami jebkuri civiliedzīvotāju nemieri, sacelšanās, karš, streiki, ugunsgrēki, plūdi, citas stihiskas nelaimes un citi tamlīdzīgi apstākļi, kas traucē Līguma izpildi un kurus Pusēm nav iespējams ietekmēt.
	2. Pusei, kuru ietekmējuši nepārvaramas varas apstākļi, ir nekavējoties – bet ne vēlāk kā 3 (trīs) darba dienu laikā pēc šādu apstākļu iestāšanās – par to rakstveidā jāziņo otrai Pusei (pievienojot paziņojumam visu tās rīcībā esošo informāciju par nepārvaramas varas gadījumu un šī gadījuma izraisītajām sekām) un jāpieliek visas pūles, lai mazinātu nepārvaramas varas apstākļu sekas. Ja minētie apstākļi aizkavē vai pārtrauc Puses saistību izpildi, tad tādējādi ietekmētais saistību izpildes laiks un Līguma termiņš ir pagarināmi par laika periodu, kas vienāds ar nepārvaramas varas apstākļu darbības periodu un laiku.
11. **Strīdi**
	1. Strīdu gadījumā par izpildīto Darbu kvalitāti Puses pieaicinās sertificētu ekspertu komisiju trīs cilvēku sastāvā, kur vienu ekspertu pieaicina Pasūtītājs, vienu Būvuzņēmējs, bet trešo – abi pieaicinātie eksperti. Ekspertu izmaksas apmaksā vainīgā Puse jeb tā Puse, kurai ekspertīzes lēmums ir nelabvēlīgs.
	2. Ja kāda no Pusēm nepilda eksperta slēdzienu, tad strīdu izskata tiesā.
	3. Gadījumos, kad kāda no Pusēm ir iesniegusi prasību tiesā, tad tas nav pamats Būvuzņēmējam pārtraukt Darbus, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot Līgumā paredzētos gadījumus, kad Pasūtītājs ir tiesīgs vienpusēji atkāpties no šā Līguma izpildes vai aizturēt maksājumus.
12. **Nobeiguma noteikumi**
	1. Pieļaujami tikai tādi līguma grozījumi, kas ir atbilstoši Publisko iepirkumu likuma 61.pantam. Jebkuri grozījumi vai papildinājumi Līgumā izdarāmi rakstveidā un tie kļūst par Līguma neatņemamu sastāvdaļu ar brīdi, kad tos ir parakstījušas abas Puses.
	2. Šī Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
	3. Līgums var tikt izbeigts abām Pusēm par to rakstiski vienojoties.
	4. Līgums sagatavots latviešu valodā, divos eksemplāros, uz \_\_\_ lapām, neskaitot Līguma pielikumus. Abiem Līguma eksemplāriem ir vienāds juridiskais spēks. Viens no eksemplāriem glabājas pie Pasūtītāja, otrs – pie Būvuzņēmēja.
	5. Līguma neatņemama sastāvdaļa ir:
13. **Pušu rekvizīti un paraksti**